Agrianome

Se systematisk inndeling

Agrianome er en slekt av biller som hører til familien trebukker (Cerambycidae).

 Utseende 
Store (gjerne 40-55 millimeter), kraftige trebukker. Dekkvingene er gjerne nokså lyst gulbrune, forkroppen gjerne noe mørkere. Kjevene er ikke forstørrede. Antennene er forholdsvis tynne og litt kortere enn kroppen. Pronotum er mer eller mindre trapesformet med litt ujevnt tannete ytterkant.

 Levevis 
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

 Brukt som mat 
De fete larvene av Agrianome fairmairei spises på Ny-Caledonia.

 Utbredelse 
Gruppen er utbredt i Australia, Ny-Guinea og Ny-Caledonia, også i Indonesia om arten Ulogastra colffsi regnes med.

 Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Remphanini Lacordaire, 1869
 Slekten Agrianome Thomson, 1864 - 4 arter
 Agrianome fairmairei (Montrouzier, 1861) - Australia, Papua Ny-Guinea og Ny-Caledonia
 Agrianome loriae Gestro, 1893 - Australia, Papua Ny-Guinea 
 Agrianome spinicollis (MacLeay, 1827) - Australia
 Underslekten Ulogastra Lansberge, 1884- noen ganger regnet som en egen slekt
 Agrianome (Ulogastra) colffsi (Lansberge, 1884) - Indonesia

 Kilder 
 Liste over artene

 Eksterne lenker 


Kategori:Prioninae
Kategori:Biller formelt beskrevet i 1864
Kategori:Dyr formelt beskrevet av James Thomson
Kategori:Australias insekter
Kategori:Ny-Guineas insekter
Kategori:Ny-Caledonias insekter